**Primăvara**

*Nichita Stănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Primejdii dulci alcătuind sub gene,

mi te ivești istovitor de dulce

cu sânii bulbucați zvâcnind să culce

pe ei sărutul lutului, alene.

Te stingi încet din mine, iară

sub piept lovește-n căldărim o minge

și ziua pe trotuare se prelinge,

lăsând în urmă-i iz de primăvară.

Alături de mocirlele uscate

ies pomii toți cu trunchiurile-n floare

Hei... zi cu soare-n zare, spune-mi oare

cam câte fete-s astăzi deflorate?

Un orizont pierdut, cu buze roșii

sărută-n creștet noaptea pe hotare

Cocoarele revin din depărtare

și mor în primăvară ofticoșii...